It’s Only Rock ’n Roll

***It’s Only Rock ’n Roll*** je dvanásty štúdiový album anglickej rockovej skupiny The Rolling Stones. Oficiálne bol prvýkrát vydaný dňa 18. októbra 1974 cez ich hudobné vydavateľstvo Rolling Stones Records. Bol to posledný album s gitaristom Mickom Taylorom. Skladanie piesní a nahrávanie titulnej skladby albumu súviselo s Taylorovým prípadným nahradením, Ronniem Woodom. *It’s Only Rock’n Roll* kombinuje základný blues a rokenrolom orientovaný zvuk s prvkami funku a reggae. *It’s Only Rock’n Roll* sa dostal na prvé miesto rebríčka v Spojených štátoch a na druhé v Spojenom kráľovstve.

Aj keď nebol taký úspešný ako ich predchádzajúce albumy, *It’s Only Rock’n Roll* bol pre Rolling Stones dôležitým medzníkom. Po odchode ich dlhoročného producenta Jimmyho Millera si pod pseudonymom „The Glimmer Twins“ album produkovali sami členovia kapely: gitarista Keith Richards a spevák Mick Jagger. Mick Taylor. Basgitarista Bill Wyman a bubeník Charlie Watts hrali na väčšine skladieb. V štúdiu pri nahrávaní boli aj ich spolupracovníci Ian Stewart, Nicky Hopkins a Billy Preston. Na albume sa prvýkrát objavil perkusionista Ray Cooper, ktorý v spolupráci s kapelou Rolling Stones pokračoval potom až do 80. rokov.

Práce na *It’s Only Rock’n Roll* sa začali po ich jesennom európskom turné Rolling Stones v roku 1973. Produkcia sa začala v novembri v nemeckom Musicland Studios v Mníchove,. Podľa gitaristu Keitha Richardsa boli po ceste namotivovaní a pripravení na nové nahrávanie. Na nahrávaní bol aj belgický maliar Guy Peellaert, ktorého Mick Jagger po tom, ako videl jeho prácu na knihe *Rock Dreams,* prizval na výrobu návrhu obalu albumu. Kniha *Rock Dreams* obsahovala ilustrácie rôznych rockových hudobníkov a aj kapely Rolling Stones. Peellaert nakoniec namaľoval kapelu ako „rockové božstvá“, zostupujúce po chrámovom schodisku. Členovia kapely sú obklopení mladými dievčatami a ženami v gréckom odeve, ktoré im vzdávajú poctu. Obal silne pripomína obraz Henriho Gervexa *The Coronation of Nicolas II* (*Korunovácia Mikuláša II.*, 1896). Umelec odmietol podpísať s kapelou The Rolling Stones zmluvu o exkluzivite a v roku 1974 navrhol aj obal albumu ''Diamond Dogs'' od Davida Bowieho.

Titulná skladba albumu bola od jeho zvyšku nahraná oddelene. Základnú rytmickú kompozíciu vytvorili počas jam session s Jaggerom, Davidom Bowiem a basgitaristom Williem Weeksom členovia skupiny Faces, vrátane Ronnieho Wooda a bubeníka Kenneyho Jonesa. Jaggerovi sa výsledok tak páčil, že tento základ ukázal Richardsovi, ktorý k nemu pridal niekoľko gitarových stôp (overdubov) a po nejakých tých úpravách ju v aktuálnej podobe dal na album. V roku 1975 začala skupina skúšať gitaristov, medzi inými aj Jeffa Becka, Wayna Perkinsa, Harveyho Mandela a Roryho Gallaghera, ktorí by mohli byť pri nahrávaní ďalšieho štúdiového albumu ''Black and Blue'' (1976) náhradou po odchode Micka Taylora.

## Zoznam skladieb

## Výroba albumu
*  Čísla skladieb uvedené v zátvorkách nižšie vychádzajú z číslovania skladieb na disku CD.
;The Rolling Stones
* Mick Jagger – spev , vokály , akustická gitara , elektrická gitara 
* Keith Richards – elektrická gitara , vokály , akustická gitara , basová gitara 
* Mick Taylor – elektrická gitara , akustická gitara , syntetizátor , congá , basová gitara 
* Bill Wyman – basová gitara , syntetizátor 
* Charlie Watts – bicie nástroje 
;Hostia
* Nicky Hopkins – klavír 
* Billy Preston – klavír , clavinet , organ 
* Ian Stewart – klavír 
* Ray Cooper – perkusie 
* Blue Magic – vokály 
* Charlie Jolly – tabla 
* Ed Leach – kravský zvonec 
*;základná nahrávka piesne „It’s Only Rock ’n Roll (But I Like It)“
* Kenney Jones – bicie nástroje
* Willie Weeks – basová gitara
* David Bowie – vokály
* Ronnie Wood – dvanásťstrunová akustická gitara, vokály
;Produkcia
* Andy Johns – audioinžinier
* Keith Harwood – nahrávací technik, mixovanie
* George Chkiantz – technik dohrávania stôp (overdubov)
* Glyn Johns – mixovanie v skladbe „Fingerprint File“
* Guy Peellaert – dizajn obalu
* Bob Clearmountain – 1994 remastering

## Rebríčky

## Certifikácie

## Referencie

* 

Kategória:Albumy The Rolling Stones
Kategória:Hudobné albumy z 1974